Il-Qorti Ewropeja tal-Ġustizzja f' deċizjoni li tat nhar l-Erbgħa 22 ta' Diċembru 2010 qalet li Malta kisret id-Direttiva dwar l-Ilma (Water Framework Directive) meta naqset milli tagħmel il-moniteraġġ neċessarju u tirrapporta dwaru. fil-paġna 4 "Malta guilty of violating Water Framework Directive". Irrappurtat l-istorja ukoll online nhar l- Erbgħa Qiegħed jingħad illi dawn ir-regoli li saru fis-sena 2000 ma jgħoddux għal Malta. Ngħid jien, allura, għaliex fin-negozjati għad-dħul ta' Malta fl-EU ma tqajjimx dan il-punt kif tqajmu diversi oħra biex jieħdu in konsiderazzjoni ċ-ċirkustanzi partikolari tal-pajjiż? Ir-realta hi li din hi biss skuża biex tgħatti inkompetenza grassa. Hemm ħafna mistoqsijiet x'jiġu imwieġba. Din kienet responsabbilta' tal-MEPA. Ninsab infurmat li għal perjodu ta' żmien kien hemm min kien qiegħed iħejji biex isir il-moniteraġġ neċessarju. Imma min kien imexxi dak iż-żmien ġie jaqa' u jqum tant li l-uffċjali inkarigati kienu irreżenjaw. Għax xebgħu jaħdmu f'ċirkustanzi li min kien imexxi ma kienx jinteressaħ li jisma' u jsegwi l-pariri tekniċi. Tajjeb ħafna li l-Gvern jgħid illi issa fi ħsiebu jikkoordina mal-Kummissjoni Ewropea biex isib mod prattiku ħalli tkun implimentata d-deċiżjoni tal-Qorti. Imma naħseb li kien ikun ħafna aħjar li kieku l-Gvern ta każ tal-pariri li kellu f'waqthom. Ninsab infurmat li anke' pariri bil-miktub hemm. Dawn kienu wissew illi it-traskuraġni u l-inkompetenza ser iwasslu għal dak li qed jiġri llum. Għax dejjem bla eċċezzjoni dak li tiżra' taħsad.